Olav Steinnes

Olav Martinius Knutsen Steinnes (1886–1961) var en norsk lærer, Ap-politiker, skoledirektør og utdanningsminister. Han var  stortingsrepresentant i fem perioder 1922–36. I 1928 var han statsråd og sjef for Kirke- og undervisningsdepartementet i den kortvarige Hornsrud-regjeringen.

Steinnes vokste opp i Ørsta. Han utdannet seg som lærer ved Volda lærarhøgskule i 1910. Han var lærer i Vikna i to år og lærer i Rjukan fra 1912. Fra 1920 var han skolestyrer. Fra 1935 var han skoledirektør for Agder.

Han var medlem av Tinn herredsstyre fra 1915, stortingsrepresentant for Arbeiderpartiet 1922–1936. På Stortinget satt han i skolekomiteen. 

Steinnes meldte seg inn i NS under okkupasjonen, og ble under landssvikoppgjøret dømt til 6 måneders fengsel og tap av stilling.

Han var gift med Anna Vikdal (1895–1967) fra Vikna, og var dermed svoger med lærer og ordfører i Nes i Trøndelag Olav Wigdahl.
Referanser

 Eksterne lenker 


Kategori:Personer fra Ørsta kommune
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Norske utdanningsministre
Kategori:Norske skoleledere
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Alumni fra Volda lærarhøgskule